Los adchectivos posesivos en francés indican posesión precedendo a lo substantivo con lo que concuerdan en chenero y numero. Tamién pueden indicar orichen, afecto, respecto u alusión.

Las formas mes emplegadas son las atonas, las solas que s'emplegan en lo rechistro coloquial. Bi ha unas formas tonicas coincidents con las de los pronombres posesivos que se fan servir en rechistro culto u arcaizant.

Encara que las formas femininan sigan ma, ta, sa, no s'emplegan si lo substantivo feminín encomienza por vocal u "h muda". En estos casos se substituyen por mon, ton y son:
Mon âme: la mía alma.

La liaison ye obligatoria entre los adchectivos posesivos y los substantivos encomenzaus por vocal u por "h muda".

Emplego
Coincidindo con atras luengas romances, en lo rechistro formal los adchectivos de segunda persona plural susbtituyen a los de segunda persona de lo singular.

Bi ha una diferencia d'emplego con las luengas iberorromanicas que consiste en que no se substituye por l'articlo definiu, de fueras de mencions a las parz de lo cuerpo.
Adchectivos posesivos en francés